MOʻOLELO HĀLĀWAI O KE KOMIKINA NO KA HOʻOLAULEʻA NOʻEAU A
MOʻOMEHEU PĀKĪPIKA (FestPAC)
PŌʻAKAHI, 23 AUKAKE , 2021 HOLA 2:30ʻaui
MA O KA ZOOM: ʻAHA KŪKĀ MA KA WIKIŌ
Nā Lālā Komikina i kū mai:Kalani Ka‘anā‘anā
Maenette Ah Nee-Benham
Snowbird Bento
Māpuana de Silva
Jarrett Keohokālole

-Jamie Lum-

Richard Onishi
Makanani Salā
Hinaleimoana Wong-Kalu-

Keʻena Kuleana Hoʻokipa o Hawaiʻi (HTA)
Koho ʻIa E Ka Kia ʻĀina
KaiāuluKaiāuluʻAha Kenekoa o Hawaiʻi (hōʻea i ka hola
2:43ʻaiu)Keʻena Hoʻomohala Waiwai a me ka
Hoʻokipa (DBEDT)ʻAha Lunamakaʻāinana o Hawaiʻi
Ke Kūlanakauhale a Kalana o Honolulu
Keʻena Kuleana Hawaiʻi (OHA) (hōʻea i ka hola
2:3eʻaiu)

Nā Hoa Kipa:
Jacob Aki
Amber Bixel
Jackie Burke
Maka Casson-Fisher
Ilihia Gionson
Lynn Martin Graton
Kealiʻi Haverly
Dede Howa
Ngahiraka Mason
June Matsumoto
Jayme-Lee Mokulehua
Malia Sanders
Noʻel Tagab-Cruz
Kanoe Takitani-Puahi-

Luna Hoʻokaʻaʻike, ʻAha Kenekoa o HawaiʻiHale Hōʻikeʻike Bīhopa
Kaiāulu
Keʻena Kuleana Hoʻokipa o Hawaiʻi (HTA)ʻAhahui Hoʻokipa ʻŌiwi HawaiʻiKaiāuluKaiāulu
Keʻena Kuleana Hoʻokipa o Hawaiʻi (HTA))
KaiāuluKaiāuluKaiāuluʻAhahui Hoʻokipa ʻŌiwi HawaiʻiKaiāuluʻAhahui Hoʻokipa ʻŌiwi Hawaiʻi

Nā Limahana:
Margaret Ahn
Marlene Hiraoka-

Loio Kuhina
DBEDTMoʻolelo Hālāwai o ke Kōmike no ka Hoʻolauleʻa Noʻeau A Moʻomeheu Pākīpika 13
Pōʻakahi, 23 Aukake, 2021 hola 2:30ʻaiu ma o ka ZOOMʻAoʻao 2 o 7

Timothy Tiu
Scott Tome

-

DBEDT
DBEDT

HOʻOMAKA
Hoʻomaka ka Luna Hoʻomalu ʻo Kalani Kaʻanāʻanā ma ka hola 2:32ʻaui ma o ke aloha ʻana aku
i ka poʻe ma ka ZOOM a Facebook Live.
Kāhea akula ka Luna Hoʻomalu iā Ms. Noʻel Tagab-Cruz no Hilo, Hawaiʻi, ua kono ʻia ʻo ia e
Mr. Onishi e mālama i ka wehena. He kanaka hoʻolaukaʻi ʻo Ms. Tagab-Cruz no I Ola Hāloa
Center for Hawaiʻi Life Styles no ke Kulanui Kaiaulu ʻo Hawaiʻi. He ʻūniki ʻailolo ʻo Ms.
Tagab-Cruz no ʻUnukupukupu a me Hālau o Lilinoe.
ʻO ke mele a Ms. Tagab-Cruz i kaʻana ai, he pule pale ia e noi ana no ka hoʻopalekana ʻana i ka
poʻe ma kēia wā o ka Maʻi Ahulau, me ka hoʻopalekana pū i ke Komikina me kā lākou hana.
Mahalo ʻo ia i ke Komikina no kā lākou hana, me ka hāpai pū i ka manaʻolana e palekana ka nui
poʻe, ka hoʻohanohano ʻia o nā kūpuna ma FestPAC, me ka mahalo pū i ka hoʻolālā ʻia o kahi
hanana hoʻolauleʻa e kākoʻo ana i nā Kānaka Maoli o ka Pākīpika, me nā ʻōiwi o Hawaiʻi pū
kekahi.
Mahalo akula ka Luna Hoʻomalu iā Ms. Tagab-Cruz no ke komo pū ʻana ma ka wehena.
ʻŌLELO HŌʻIKE A KA LEHULEHU
Wehe ka Luna Hoʻomalu Kaʻanāʻanā i ka papahana i ka lehulehu e hoʻopuka manaʻo no ka papa
manawa o kēia hālāwai. ʻOiai ʻaʻohe mea i hoʻopuka ʻia, ua hoʻoholomua ʻo ia i ka hālāwai.
ʻĀPONO I KA MOʻOʻŌLELO HĀLĀWAI 26 IULAI 2021
Ua nāʻana ʻia nā moʻoʻōlelo e nā Lālā Komikina. Noi mai ka Luna Hoʻomalu inā i pono ehoʻololi ʻia kekahi mea. Me ka ʻole o nā ʻōlelo kūʻē, noi mai ʻo ia no ke koho pāloka ma o kekāhea inoa. Kākoʻo mai ʻo Ms. Ah Nee-Benham i ia manaʻo, kākoʻo pū ʻo Mr. Onishi i ka
manaʻo e hoʻoholomua i ka hana. Hoʻoholo ihola nā Lālā Komikina penei: Luna HoʻomaluKaʻanāʻanā, Hope Luna Hoʻomalu Salā, Ms. de Silva, Ms. Lum, Ms. Wong-Kalu, Mr. Onishi,
Ms. Bento, Ms. Ah Nee-Benham.
Ua lōkahi ke ʻāpono ʻia o ka moʻoʻōlelo hālāwai.
KA PALAPALA ULIA PŌPILIKIA A KE KIAʻĀINA E PILI PŪ ANA I KA MAʻI
AHULAU I KŪKALA ʻIA MA ʻAUKAKE 5, 2021, KUMUMANAʻO C NĀ LULA NO KEKĀNĀWAI SUNSHINE
Noi mai ka Luna Hoʻomalu iā Ms. Ahn inā ua pono e kamaʻilio hou aku ʻia kēia kumuhana. Noi
mai ka Luna Hoʻomalu inā paha i loaʻa he mau nīnau e pili pū ana i ka paukū C o nā lula ma ke
Kānāwai Sunshine. ʻAʻohe manaʻo i hoʻopuka ʻia, hoʻomau lākou i kahi kumuhana aʻe ma ka
papa kumumanaʻo.

Moʻolelo Hālāwai o ke Kōmike no ka Hoʻolauleʻa Noʻeau A Moʻomeheu Pākīpika 13
Pōʻakahi, 23 Aukake, 2021 hola 2:30ʻaiu ma o ka ZOOMʻAoʻao 3 o 7

KA NŪ HOU NO NĀ WĀ HUI I ʻĀPONO ʻIA, ME KA HĀHAI PONO ʻANA I KEKĀNĀWAI 103, KE KAU KĀNĀWAI O HAWAIʻI 2021
Hōʻike mai ka Luna Hoʻomalu no ka pili o ke kumuhana ʻeono a ʻehiku i ka Permitted
Interactions Group (PIG). Ua hui he ʻelua mau pūʻulu, a ua hōʻike mua ʻia ko lākou mau manaʻoma mua o kēia hālāwai ʻana. Wahi a ka Luna Hoʻomalu, hōʻike mai kēlā me kēia palapala PIG iwalaʻau ʻia ma kahi hālāwai i ka ʻikepili no nā kumumanaʻo ʻeono a ʻehiku.
KŪKĀKŪKĀ & KE KOHO ʻʻANA I KA LUNA HOʻOLAULEʻA A ME KA
HOʻOMŌHALA ʻANA I KAʻAKĀLAI HOʻOULU WAIHONA KĀLĀ
ʻAe akula ka Luna Hoʻomalu iā Ms. Ah Nee-Benham e kaʻana hou aku no nā palapala PIG meka pilina o kēlā me ka CEO/LunaHoʻolauleʻa a me ke Kanaka Hoʻomōhala Kaʻakālai Hoʻoulu
Waihona Kālā. Mihi ʻo Ms. Ah Nee-Benham no ka lohi o ka hoʻouna ʻia o kahi kāmua o ka
wehewehena kūlana hana no ka CEO/Luna Hoʻolauleʻa a me ke Kanaka Hoʻomōhala Kaʻakālai
Hoʻoulu Waihona Kālā. ʻAʻole i hoʻomōhala ʻia he wehewehena kūlana hana no ke KanakaHoʻomōhala Kaʻakālai Waihona Kālā ʻoiai ua manaʻo ʻia e hoʻokomo ʻia ana kēlā ma ka
palapala kahua ʻoihana. Noi ʻo Ms. Ah Nee-Benham i nā Lālā Komikina e nānā lākou i nāpalapala ʻekolu i hoʻouna ʻē ʻia iā lākou: (1) ka palapala moʻoʻōlelo mai ka hālāwai PIG; (2) hekāmua o ka palapala no ke kahua ʻoihana i hoʻomōhala ʻia mai ke kūkākūkā ʻana no ia
kumuhana, me ka hoʻohana pū ʻia o ka puke alakaʻi no FestPAC; (3) ke kāmua o ka
wehewehena kūlana hana no ka CEO/ Luna Hoʻolauleʻa. Paipai ʻo Ms. Ah Ne-Benham i nā Lālā
Komikina e heluhelu i ia mau palapala, ʻaʻole naʻe e kia ma nā lāliʻi o ka palapala. Inā nō ʻike ʻia
he mau mea e hoʻokāʻoi ai, e walaʻau nā Lālā Komikina me nā limahana o ke keʻena, na lākou ehoʻokāʻoi i nā palapala a hoʻouna aku iā kākou ma mua o ka hālāwai hou ʻana.
Nīnau ʻo Ms. Ah Nee-Benham i ka Luna Hoʻomalu inā ua makemake ʻo ia e hoʻololi i kekahimea. Mihi ka Luna Hoʻomalu no ka hoʻokaʻaʻike hewa ʻana no ka hoʻouna lohi ʻia o ia mau
palapala ʻekolu. ʻOiai ua hoʻouna lohi ʻia, ʻaʻole ana koho pāloka ke Komikina ʻoiai ʻaʻole i lawa
ka manawa e heluhelu pono i ia mau palapala. E hoʻopaneʻe ʻia ke koho pāloka ʻana i kahi
hālāwai aʻe.
Hoʻopuka maila ʻo Ms. Bento no ka Paukū 1, Ka Hoʻomakakoho ʻAna I Nā Kūlana hoʻi, hāpai
ʻo ia i ka manaʻo e hoʻoneʻe i ka helu #6 — “ Ka hoʻokaʻaʻike, hoʻolaukaʻi, a me ka hui mauʻana me ka Luna a me ka Hope Luna Hoʻomalu ʻo FestPAC no nā ʻano kumuhana FestPAC likeʻole” – i ka helu #3, ʻoiai, ʻo nā kuleana i helu papa ʻia, hōʻike ʻia ka nui koʻikoʻi o ia mau hana.
Ua paipai pū ʻo ia i ka hoʻokāʻoi ʻia o ka paukū i pili iā FestPAC 13, e hoʻokomo ʻia nā manaʻopili i ke poʻomanaʻo hou ʻo FestPAC, me ka hoʻolaha pū ʻia o nā lā hou no kēia hananaHoʻolauleʻa. Nīnau akula ʻo Ms. Bento i ke Komikina inā koʻikoʻi ka loaʻa o nā moho e hoʻāʻonei no kēia mau kūlana, i kekahi palapala kulanui iā ia, me ka loaʻa pū i ka ʻike mai ka hana mua
ʻana i kēia ʻano hana. Hāpai manaʻo ʻo Ms. Ah Nee-Benham me ka ʻōlelo, ua hiki paha ke koho
ma waena o nā koina ʻelua; he palapala kulanui, a i ʻole he ʻike ma o ka hana, ʻaʻole e kauoha ʻia
ka loaʻa o nā mea ʻelua i ia kanaka. Hāpai ka Luna Hoʻomalu i ka hoʻololi ʻia o ka ʻōlelo penei,“e koho ke Komikina ma waena o ka loaʻa o kahi palapala kulanui, a i ʻole, ka loaʻa o ka ʻike ma
o ka hana ʻana”.
Hoʻopuka ʻo Ms. De Silva no ka lawa ʻole o ka manawa e heluhelu ai i nā palapala, nīnau ʻo ia inā Lālā Komikina e hōʻike mai i ko lākou mau manaʻo. Ua nīnau pū ʻo ia inā loaʻa he lā palena

Moʻolelo Hālāwai o ke Kōmike no ka Hoʻolauleʻa Noʻeau A Moʻomeheu Pākīpika 13
Pōʻakahi, 23 Aukake, 2021 hola 2:30ʻaiu ma o ka ZOOMʻAoʻao 4 o 7

pau no ka hōʻike manaʻo ʻana no kēia mau palapala. Noi mai ka Luna Hoʻomalu i ke Komikina ehoʻouna mai i ko lākou mau manaʻo iā Mr. Tome ma mua o ʻAukake 27, 2021, he Poʻalima.
Paipai aʻela ka Luna Hoʻomalu i nā Lālā Komikina e ʻaelike lākou a pau ma nā palapala PIG, me
ka hoʻokumu pū ʻia o kekahi Komikina Papa Luna Hoʻokele, e hui maʻamau ai, he ʻehā lākou kanui. Na nā lālā ma kēia hui PIG e hoʻomōhala i laina manawa no ka hai ʻana i Luna
Hoʻolauleʻa/CEO, hoʻopau i ke kākau ʻana i ka wehewehena kūlana hana no ke ʻāpono ʻia e ke
Komikina, ʻohiʻohi i nā moʻomōʻali hana, alakaʻi i nā nīnauele, a hōʻike aku i ko lākou maumanaʻo i ke Komikina no ka moho kūpono no ke kūlana Luna Hoʻolauleʻa. Ke manaʻo nei ka
Luna Hoʻomalu e pau ke koho ʻana ma ʻOkakopa 2021, me ka ʻae a hōʻole paha o ke kanaka ike kūlana ma Nowemapa2021, i hiki ke hoʻomaka i ka hana ma ka makahiki 2022. Ke paipai pū
nei ka Luna Hoʻomalu e hoʻololi ʻia ka uku, i ka $150,000 – 180,000 o ka makahiki, no ʻekolu
mau makahiki hana, i hiki i kēia Luna Hoʻolauleʻa ke hana a hiki i ka pau ʻana o ka makahiki
2024; e kōkua ʻo ia me FestPAC a hiki i ka pau ʻana o ia hanana, e kōkua pū ʻo ia me nā loi helu
kekahi. E pau kāna hana ma ʻAukake, ka wā e pau ai ka hana a ke Komikina, ma ʻAukake 2025.
ʻO kahi mea hou aku, e hai paha ka Luna Hoʻolauleʻa i ke Kanaka Hoʻomōhala Kaʻakālai
Hoʻoulu Waihona Kālā. He kuleana ia e kū ai i ka hana a ka Luna Hoʻolauleʻa. Ke hāpai pū nei
ka Luna Hoʻomalu i ke koʻikoʻi o ka palapala kahua ʻoihana ma kā ke Komikina hana. He mea
nui ka maopopo pono ʻana o ke Komikina ke hoʻopaneʻe nei lākou i kekahi mau kuleana i ka
Luna Hoʻolauleʻa, a nāna e ʻauamo i ia mau kuleana, e ʻae iā ia e hana i ia mau hana.
Nīnau maila ka Luna Hoʻomalu inā he mau nīnau a manaʻo paha kā ke Komikina.
Hāpai manaʻo ʻo Mr. Onishi, me ka ʻōlelo ʻana ua maopopo iā ia ka mea nui o kā ke Komikina
kūlana ma kēia hana, ʻo ia hoʻi, ka hoʻokele ʻana i ka hana. Ua pilikia mua ma muli o ka
hoʻokele ʻole ʻia o ka hana Ua ʻae ke Komikina i ka limahana i hai ʻia ma lalo o kahi ʻaelike ehoʻokele i ka hana no FestPAC, ʻaʻole nō i hoʻokele pono ʻia ʻo ia e ke Komikina. He
manaʻolana ko Mr. Onishi ʻaʻole hana hou ʻia kēlā hewa.
Mea mai ka Luna Hoʻomalu ke helu papa nei ke Komikina i nā alakaʻi ʻokoʻa e kōkua ana i ka
Luna Hoʻolauleʻa, na lākou e kōkua ma ka hoʻokele ʻana. He mana hoʻokele kā ke Komikina
Luna Hoʻokele, me ke Komikina pū kekahi, i hiki ke hoʻokele pono ʻia ka hana a ka Luna
Hoʻolauleʻa kēlā me kēia lā. Ua kūkākūkā pū ka hui PIG no ka pono e hoʻomōhala ʻia o nāmanaʻo hoʻokō a me nā hana pono e alakaʻi ai i ka hana a ke Komikina. Nīnau ka Luna
Hoʻomalu i nā Lālā Komikina e heluhelu i ka moʻoʻōlelo mai ka hālāwai PIG i mea e ʻike ai i nāmea e pono ai. Hōʻike pū ka Luna Hoʻomalu no nā manaʻo hope ma ka moʻoʻōlelo, ʻo ia hoʻi, he
paipai e hoʻokohu ʻia he Luna Hoʻolauleʻa kūikawā, i hiki iā ia ke hana me ke Komikina Luna
Hoʻokele; he mau mea e noʻonoʻo ai.
Nīnau ʻo Ms. Lum e pili ana i ka Luna Hoʻolauleʻa kūikawā, inā i pono e hoʻokohu a hai paha ʻia
i kēia wā ʻānō. ʻAe maila ka Luna Hoʻomalu, he pono ka hai koke ʻia. Mahalo akula ʻo Ms. Lumi nā Lālā PIG no ka hui ʻana ma kekahi Poʻaono, me ka hoʻomōhala ʻana i kekahi palapala e
alakaʻi ana i ka hana.

Moʻolelo Hālāwai o ke Kōmike no ka Hoʻolauleʻa Noʻeau A Moʻomeheu Pākīpika 13
Pōʻakahi, 23 Aukake, 2021 hola 2:30ʻaiu ma o ka ZOOMʻAoʻao 5 o 7KŪKĀKŪKĀ NO NĀ KAHUA HOʻOLAULEʻA.
ʻAe akula ka Luna Hoʻomalu iā Hope Luna Hoʻomalu Salā e alakaʻi i kēia ʻāpana o ka papa
kumumanaʻo, me ke kaʻana pū no nā mea i walaʻau ʻia ma ka hālāwai PIG. Ua hui ʻo Ms. Salā,Ms. Lum, a me Mr. Onishi ma ʻAukake 9, 2021. ʻO ka pahuhopu o ia hui ʻana, ʻo ia ka hoʻohāikiʻana i nā wahi no nā hanana ʻokoʻa. Ua walaʻau ʻia he ʻelima mau wahi ʻokoʻa no kēia mau
hanana: (1) ka ʻAha Waʻa (ka hōʻea ʻana); (2) ka ʻAha ʻAwa; (3) ka ʻAha Wehena; (4) ke Kahua
Hoʻolauleʻa; a me (5) ka ʻAha Panina. Ua kaʻana aʻela ʻo ia i nā mea i walaʻau ʻia me nā Lālā
Komikina ʻē aʻe.
No ka ʻAha Waʻa, ua kāpae ʻia ʻo Kualoa ʻoiai ua pipiʻi ia wahi. Ua walaʻau ʻia ʻo Ala MoanaMagic Island a me Keʻehi Lagoon, pono wale ke kūlanakauhale a me ke kālana o Honolulu ehōʻoia i ka pipiʻi o ia mau wahi.
No ka ʻAha ʻAwa, ua hāpai ʻia ʻo Kūkaniloko. Ma muli naʻe o nā hihia no ka nui poʻe, ka
manawa, a me ke ala kau, ua hāpai pū ʻia ka Hale Hōʻikeʻike o Pīhopa. Pono e ʻimi ʻia ka pipiʻi oua mau wahi ʻelua.
No ka ʻAha Wehena, ua hoʻopaʻa ʻia ka Hale Aliʻi o ʻIolani, ke walaʻau pū ʻia nei ka hana pūʻana me ke Komikina Hoʻolauleʻa Kamehameha no ka ʻAha Lei, ka paikau, apwa.
No ke Kahua Hoʻolauleʻa — Ua walaʻau ka hui PIG e pili ana i ka mālama ʻia ma waho a i ʻole
ma loko, ua hoʻoholo ʻia he ʻekolu mau papaha ʻokoʻa: (1) ka Hawaiʻi Convention Center; (2)Ala Moana — Magic Island; a me (3) Kapiʻolani Pāka. E like me ka ʻōlelo ma mua, ua loaʻamua he kālā (he $1.3 miliona ka nui) ma ke Convention Center. Ua nīnau ʻia inā ua hiki kehoʻohana ʻia ia kālā no nā mea ʻē aʻe, e laʻa hoʻi me ka ʻaiʻē hoʻolimalima, ka uku ʻana i nākānaka e hana ana ma lalo o kekahi ʻaelike, ka meaʻai, a me nā ʻaiʻē ʻē aʻe paha. ʻO nā mea
maikaʻi no ke Convention Center, ʻo ia hoʻi ka nui lumi ma ke kaupoku i hiki ke hoʻohana ʻia nonā hōʻikeʻike, hiki ke hoʻohana pū iā loko no nā ʻaha ʻokoʻa, nā hōʻike kiʻiʻoniʻoni, apwa.
ʻO ka lua o nā koho, ʻo Ala Moana— Magic Island hoʻi, e pono ana ke kākoʻo mai ke Komikina
Hoa Kaiahome mai. E pono pū ana e uku hou aku no nā mea hoʻopalekana, no ka hoʻohana ʻia onā hale ʻokoʻa, nā palapala ʻae no nā hale peʻa ma nā pāka, apwa. No Kapiʻolani Pāka— epaʻakīkī ana paha ka loaʻa mai o ke kākoʻo mai ke Komikina Kapiʻolani Pāka mai ma muli o ka
nui manawa e noi ʻia nei. Pono pū e noi no ke kākoʻo mai ke Komikina Hoa Kaiahome maikekahi. He mau uku ʻē aʻe ko kēia wahi kekahi.
No ka ʻAha Panina, ʻo Kapiʻolani Pāka ka wahi hoʻokahi i hāpai ʻia, e pono ana he palapala ʻae
mai ke Kūlanakauhale a me ke Kālana o Honolulu, me ka noiʻi pū no ka pipiʻi o ia wahi.
Mea mai ʻo Ms. Lum no kona naʻana ʻana i ka palapala ʻaelike me ke Convention Center. Hikike hoʻohana ʻia kekahi pūʻulu kālā mai AEG mai (ka poʻe hoʻolimalima) no ka uku ʻana i kālākou mau limahana ʻaiʻē meaʻai, nā ʻano uku no ka ʻenehana e pono ai, apwa. ʻAʻole pono ehoʻohana ʻia kēlā pūʻulu kālā no ka hoʻolimalima ʻana i ke Convention Center wale nō. Haʻi mai
ka Luna Hoʻomalu, e like ana ke kumu kūʻai no ka hoʻolimalima ʻana i ke Convention Centerʻoiai he hale ia ma lalo o ka mana o ka mokuʻāina, a he pāʻoihana kākoʻo ʻo HTA. E emi mai ana
ke kumu kūʻai no ka hoʻolimalima ʻana i ia wahi, a e mālama ʻia ke koena o ke kālā mai ke kākiMoʻolelo Hālāwai o ke Kōmike no ka Hoʻolauleʻa Noʻeau A Moʻomeheu Pākīpika 13
Pōʻakahi, 23 Aukake, 2021 hola 2:30ʻaiu ma o ka ZOOMʻAoʻao 6 o 7hoʻolimalima no nā mea ʻē aʻe. Ua hoʻomaopopo mai ʻo Ms. Salā i nā Lālā Komikina, he ponoko kekahi mau lāhui hōʻikeʻike ʻana ma ka ʻāina, inā nō ʻaelike ka poʻe ma ke Convention
Center no ke Kahua Hoʻolauleʻa, e hiki ana ke hoʻolālā pono no kēlā.
Hoʻomaopopo pū ka Luna Hoʻomalu i ke Komikina no ka mālama ʻia o ka ʻAha Kukui Lana ma
ia wā like, ma Ala Moana— Magic Island.
Ua manaʻo mua ʻia na ke Kula ʻo Kamehameha e kākoʻo mai ma ka wā o ka ʻAha Waʻa, pononaʻe e hōʻoia hou me lākou.
KŪKĀKŪKĀ NO NĀ LOLI I KA MOʻOHELU HOʻOLAULEʻA A ME KE KĀLĀ I
HOʻOLILO ʻIA E PILI PŪ ANA I KA HAI ʻANA I LUNA HOʻOLAULEʻA A ME NĀKŪLANA HOʻOMŌHALA KAʻAKĀLAI HOʻOULU WAIHONA KĀLĀUa manaʻo ka Luna Hoʻomalu he mea ʻole ka walaʻau ʻana no ka moʻohelu kālā i kēia manawa
ʻoiai, ua hiki ke kūkākūkā a hoʻoholo ʻia kēlā ma hope o ka hooʻoholo ʻana i kekahi mau mea ʻēaʻe. Ua noi mai ka Luna Hoʻomalau i ke Komikina e hoʻoholo ʻia ka uku o ka Luna Hoʻolauleʻama kahi hālāwai aʻe. Mea mai pū ʻo ia no ka mālama ʻana ʻo HTA i kekahi pūʻulu kālā ma ka
ʻaoʻao ma o kekahi ʻaelike me ka Native Hawaiian Hospitality Association (NaHHA), i hiki iālākou ke kōkua me FestPAC, me nā hālāwai Komikina, apwa. E hiki ana paha ke hoʻohana i ia
kālā maiā NaHHA mai, no ke kūlana Luna Hoʻolauleʻa no hoʻokahi wale nō makahiki, a hiki ika hoʻomōhala ʻia o ke kālā mai ke Kanaka Hoʻomōhala Kaʻakālai Hoʻoulu Waihona Kālā mai.
Aia nō a paʻa ke ala hoʻoulu kālā, hiki ke uku ʻia ma o ia mau kumuwaiwai.
Haʻi mai ʻo Ms. Lum no ka loaʻa mai o kekahi pūʻulu kālā liʻiliʻi maiā Stanford Carr mai, he$9,000 ka nui. Aia ia kālā ma kekahi waihona panakō waiwai noho kahu, i hiki ke hoʻohana ʻia
no nā kāki FestPAC ʻokoʻa. I kēia manawa, ke hoʻolilo ʻia nei ma kahi $130 o ka mahina, noStrategies 360 no ka hoʻoholo ʻana i ke kahuapaʻa FestPAC.
Wahi a ka Luna Hoʻomalu, pono ke Komikina e ʻāpono i ke kālā i hoʻolilo ʻia no ka hai ʻana i
Luna Hoʻolauleʻa kūikawā, na HTA a me NaHHA e hoʻolilo i ke kālā.
Nīnau ʻo Mr. Onishi inā ua lawa paha ke kālā ma ka moʻomōʻali kālā, a i ʻole paha inā pono ehoʻolālā hou ʻia paha ka moʻomōʻali kālā. Ua hāpai ʻo ia i ka manaʻo no ke emi nui mai o ke kālāe uku ʻia ana ka Luna Hoʻolauleʻa mai ka mea e walaʻau ʻia nei i kēia manawa. ʻAe like ka Luna
Hoʻomalu i ka manaʻo e nānā a hoʻoholo hou i ka nui kālā e uku ai i ka Luna Hoʻolauleʻa, e likenō me nā manaʻo i hāpai ʻia e ka hui PIG. Ua nīnau pū ʻo Mr. Onishi no ke kūlana Hoʻomōhala
Kaʻakālai Hoʻoulu Waihona Kālā. Hoʻomōakāka mai ka Luna Hoʻomalu no ka uku ʻēkena ʻia oke kanaka Hoʻomōhala Kaʻakālai Hoʻoulu Waihona Kālā; e uku ʻia ʻo ia kekahi pākēneka o kekālā mai ke kālā i hoʻoulu ʻia.
ʻŌlelo akula ʻo Mr. Keohokālole no ko ka hui PIG ʻiʻini e hai a hoʻomākaukau i ka Luna
Hoʻolauleʻa ma mua o ka pau ʻana o kēia makahiki (2021), ʻoiai, ke hōʻea ke kauwela o ka
makahiki 2022, he 18 ona mau māhina e hoʻoulu kālā ai.
Hopohopo ʻo Mr. Onishi e pili ana i ka hai ʻia o kekahi kanaka Hoʻomōhala Kaʻakālai WaihonaHoʻoulu Kālā, e aho paha ko ke Komikina kōkua ʻana ma ka hai ʻana i ia kanaka. E ʻāpono pahaMoʻolelo Hālāwai o ke Kōmike no ka Hoʻolauleʻa Noʻeau A Moʻomeheu Pākīpika 13
Pōʻakahi, 23 Aukake, 2021 hola 2:30ʻaiu ma o ka ZOOMʻAoʻao 7 o 7

ke Komikina i ke kanaka no ia kūlana, ma o ke koho pāloka paha, me ke kōkua pū ma ke koho
ʻana i ka moho kūpono no ke kūlana, ʻaʻole e kaukaʻi nui ma ka Luna Hoʻolauleʻa e koho i moho
kūpono. ʻOiai e hāʻawi ʻia ana ke kālā iā mākou mai nā kānaka a pāʻoihana like ʻole, he pono ko
ke Komikina maopopo ʻana pehea e hoʻohana ʻia nei ke kālā.
ʻŌlelo maila ʻo Ms. Ah Nee-Benham, ma kekahi o nā kūkohu i hoʻohua ʻia, ua kaha ʻia he laina
mai ke Komikina i ka Luna Hoʻolauleʻa. Eia naʻe, aia he laina i kaha ʻia ma waena o ka Luna
Hoʻolauleʻa a me ka mea Hoʻomōhala Kaʻakālai Waihona Hoʻoulu Kālā ma ia kūkohu kekahi.
Wahi a Mr. Onishi, ʻo ka manaʻo nui o kāna e hoʻopuka nei, ʻo ia hoʻi, ko ke Komikina hoʻokele
ʻana i ke kaʻina hana o ka hai ʻana. Haʻi mai ʻo Ms. Ah Nee-Benham, e kōkua ka Luna
Hoʻolauleʻa (ka mea kūikawā hoʻi) me kēia hana.
ʻŌLELO HŌʻIKE A KA LEHULEHU
Wehe ka Luna Hoʻomalu Kaʻanāʻnā i ka hālāwai i ka lehulehu e hāpai manaʻo. ʻOiai ʻaʻohe mea
i hoʻopuka ʻia, hoʻopaʻa ʻana i kekahi hālāwai.
NĀ HOʻOLAHA
ʻAʻohe mea i hoʻolaha ʻia.
KA HOʻOPAʻA HĀLĀWAI – PŌʻAKAHI, 13 KEPAKEMAPA 2021
Ua hoʻoholo ʻia e hoʻopaʻa ʻia ka hālāwai Komikina hou ma Kepakemapa 7, 2021. E kāpai ʻia kahālāwai ma Kepakemapa 13, 2021, a ʻo ka hālāwai ma Kepakemapa 27, 2021, he hālāwai hapahāia.
HOʻOKUʻU
Hoʻokuʻu ʻo Luna Hoʻomalu Kaʻanāʻanā i ka hālāwai ma ka hola 3:25ʻaiu.
Me ke aloha e waiho ʻia nei,

Kalani Ka‘anā‘anā
Luna Hoʻomalu

Lā

08/26/2021